open-index/open-wikipedia-markdown huggingface dataset:
אוניברסיטת ראטגרס

**אוניברסיטת ראטגרס** (באנגלית: **Rutgers, The State University of New Jersey**; בראשי תיבות: **RU**) היא אוניברסיטה ציבורית והמוסד הגדול ביותר להשכלה גבוהה במדינת ניו ג'רזי, ארצות הברית.

הקולג' נוסד על ידי ג'ון (יוהנס) פרלינגהויסן, נקרא בראשיתו **Queen's College** וקיבל הכרה ב-1766. זהו הקולג' השמיני בותיקותו בארצות הברית ואחד מתשעת  שהוקמו לפני מלחמת העצמאות של ארצות הברית. במקור הייתה אוניברסיטה פרטית שקיבלה אליה גברים בלבד, אך עם הזמן שינתה זאת ומאז מאפשרת לשני המינים ללמוד בה. היא אחת משני הקולג'ים היחידים מאותה תקופה שהפכו לציבוריים, והוכרזה כאוניברסיטת ניו ג'רזי ב-1945.

לראטגרס שלושה קמפוסים, הקמפוס המוביל והגדול ביותר ממוקם בעיר ניו ברונסוויק ושני הקמפוסים האחרים ממוקמים בניוארק ובקמדן. בעבר, הקמפוס שנמצא בניוארק היווה את "אוניברסיטת ניוארק", אך בשנת 1946 התמזג עם מערכת ראטגרס, ודבר דומה קרה גם עם הקמפוס בקמדן.

ראטגרס היא אוניברסיטת המדינה הגדולה ביותר בניו ג'רזי. היא מציעה יותר מ-100 סוגי תואר ראשון שונים, 80 סוגי תואר שני שונים, 80 סוגי דוקטורט שונים ו בכ-175 מחלקות אקדמאיות.

האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר וחברה ב.

בשנת 2019 דורגה אוניברסיטת ראטגרס בניו ברנסוויק כאחת מ-150 האוניברסיטאות הטובות בעולם על פי דירוג שנגחאי.

שמאל|ממוזער|300px|Old Queens, המבנה העתיק ביותר באוניברסיטת ראטגרס

## קמפוסים, קולג'ים ובתי ספר
* 
** בית הספר למוסמכים - ניו ברונסוויק
** בית הספר לתכנון ומדיניות ציבורית ע"ש 
** בית הספר למוסמכים בפסיכולוגיה יישומית ומקצועית
** בית הספר לאמנויות ע"ש 
** בית הספר למנהל עסקים - ניוארק וניו ברונסוויק
** בית הספר לאמנויות ומדעים
** בית הספר לתקשורת ומידענות
** בית הספר להנדסה
** בית הספר למדעי הסביבה והביולוגיה
** בית הספר ללימודי מוסמכים
** בית הספר לניהול ויחסי עבודה
** בית הספר לעבודה סוציאלית
* 
** בית הספר למוסמכים - ניוארק
** 
** בית הספר למנהל עסקים - ניוארק וניו ברונסוויק
** בית הספר לאמנויות ומדעים
** בית הספר למשפט פלילי
** בית הספר לענייני ציבור ומינהל
* 
** קולג' קמדן לאמנויות ומדעים
** בית הספר למוסמכים - קמדן
** בית הספר למשפטים
** בית הספר למנהל עסקים - קמדן
** בית הספר לסיעוד - קמדן
** קולג' אוניברסיטאי - קמדן
* 
** בית הספר לרוקחות ע"ש 
** בית הספר לרפואה בניו ג'רזי
** בית הספר לרפואה ע"ש 
** בית הספר לרפואת שיניים
** בית הספר ללימודי מוסמכים
** בית הספר למקצועות הבריאות
** בית הספר לסיעוד
** בית הספר לבריאות הציבור

## קישורים חיצוניים

* 

* 

## הערות שוליים

*
ראטגרס
ראטגרס
ראטגרס
ראטגרס
Download.com

**Download.com** הוא אתר אינטרנט להורדת תוכנות אשר נוצר בשנת 1996 כחלק מ-CNET. במקור כתובת האתר הייתה download.com אך היא הוחלפה ל-download.cnet.com. ב-2008 ביקרו באתר יותר מ-113 מיליון גולשים עד על פי נתונים מהאתר compete.com.

## מידע כולל על האתר
Download.cnet.com מציע תוכן של ארבע קטגוריות: תוכנות (ל-Mac, ל-Microsoft Windows ולטלפונים סלולריים), מוזיקה, משחקים וסרטונים, כולם ניתנים להורדה דרך FTP משרתי האתר. אזור התוכנות מכיל מעל לכ-100,000 תוכנות חינמיות ותוכנות שיתופיות.

כל ההורדות נצפות על ידי עורכים ומכילות תקציר על הקובץ מהמוציא לאור, ומשתמשים רשומים יכולים לכתוב ביקורות ולדרג אותן. 

הורדת כל תוכנה באתר היא בחינם, ולחלקן יש גרסת ניסיון. האתר לא גובה כסף ממשתמשיו על שימוש כל חומר. מפיצי התוכנות רשאים להעלות את הכותרות שלהם דרך האתר Upload.com (שגם הוא בבעלות CNET) בחינם, או בעמלה קטנה המציעה גם שדרוגים. בשנת 2004 התווספה לאתר האפשרות להורדת המוזיקה, דבר שהחליף את האתר mp3.com.

המוזיקה ניתנת להורדה בחינם ונמצאת במגוון של ז'אנרים ואמנים שונים. ישנה האפשרות להעלות מוזיקה לאתר, ותהליך זה עובר ביקורת לפני שיוצא לאור. ביולי 2005 אזור הווידאו באתר יצא לאור, והוא כולל סרטים, תכנים מהטלוויזיה, ספורט, קליפים של מוזיקה ועוד. במרץ 2009 הוחלף אזור המוזיקה ב-Last.fm, ולאחר מכן הודיעו באתר שמתכננים לאפשר הורדה של כל הסרטונים בעתיד.

## הפצת וירוסים
באוגוסט 2011 השיק האתר מנהל התקנות שנקרא CNET TechTracker, לצורך הפצת התוכנות שמוצעות בו להורדה. ביקורת רבה נמתחה על השימוש של CNET במנהל ההתקנות, בכך שכל מטרתו היא הפצת וירוסים, סוסים טרויאניים, סרגלי כלים זדוניים ונוזקות נוספות. CNET הודתה ש"מספר קטן של גורמי אבטחת מחשב זיהו את תוכנת ההתקנה כתוכנת פרסום או תוכנה לא רצויה".

## קישורים חיצוניים
* 
## הערות שוליים

קטגוריה:אתרי אינטרנט שהושקו ב-1996
שי חג'ג'

**שי משה חג'ג**' (נולד ב-1971) הוא ראש המועצה האזורית מרחבים ויו"ר מרכז המועצות האזוריות בישראל.

## ביוגרפיה
חג'ג נולד במושב גילת. בשירותו הצבאי היה ממונה על מחלקת קשר ביחידת הבקרה בחיל האוויר. הוא בוגר תואר ראשון במינהל ובמדיניות ציבורית מהמכללה האקדמית ספיר ותואר שני במשפטים, מאוניברסיטת בר-אילן. חג'ג' בעל ניסיון ביזמות ובניהול עסקים. הקים את מרכז הקניות "גלובוס סנטר" בנתיבות ובין השנים 1993–2012 כיהן כמנכ"ל משותף בסוכנות הביטוח "חי-ביטוחים".

את פעילותו החברתית והקהילתית החל חג'ג' כחבר בעמותה לפיתוח מושב גילת. ובשנת 2007 נבחר לחבר מליאת המועצה כנציג מושב גילת. בתפקידיו במועצה שימש כחבר בוועדת החינוך של המועצה, חבר בוועדה לאיכות הסביבה, חבר הנהלת המועצה ודירקטור בחברה הכלכלית של המועצה. בשנת 2012 נבחר חג'ג' לראשות המועצה האזורית מרחבים.

עם סיום שנת כהונתו הראשונה, בשנת 2013, זכתה המועצה לראשונה בפרס "פרס שר הפנים לניהול כספי תקין" ומאז זוכה המועצה בכל שנה ברצף..

חג'ג' פעל לקידום ולפיתוח יישובי המועצה והנגב ולהקמת שני יישובים חדשים במועצה. בנובמבר 2015 אישרה ממשלת ישראל את הקמת שני היישובים במרחבים, האחד, בסמוך לאשל הנשיא, והשני, בסמוך לקריית החינוך והכפר השיקומי "עלה נגב – נחלת ערן". באוגוסט 2018 אישר קבינט הדיור את הקמת היישוב "דניאל", בסמוך לכפר השיקומי "עלה נגב".
בנוסף פעל חג'ג' להקמת בית חולים שיקומי הראשון בדרום, שיפעל בכפר השיקומי "עדי נגב". בבית החולים מתוכננים 108 מיטות שיקום וכ-500 עובדים במעגל הראשון.

חג'ג' מייצג את חקלאי הדרום והוביל, בין היתר, את המאבק לתיקון 27 בחוק המים.

לקראת הבחירות המקומיות ב-2018 היה חג'ג' היחיד שהגיש מועמדות לראשות המועצה ולראשונה בהיסטוריה של המועצה האזורית מרחבים לא התקיימו בה בחירות לראשות המועצה וחג'ג' הוכרז כראש המועצה.

בינואר 2019 נבחר חג'ג' לכהן כיו"ר מרכז המועצות האזוריות בישראל. חג'ג' ניצח את עמיר ריטוב, ראש המועצה האזורית לב השרון. הייתה זו הפעם הראשונה בהיסטוריה של המועצות האזוריות שבה התמודדו שניים על התפקיד.

אחוז ההצבעה היה גבוה במיוחד, כשהגיעו 53 ראשי מועצות מתוך 54.

חג'ג' חבר מזכירות "הליכוד", וחבר בהנהלת "הליכוד העולמי". הוא חבר גם בוועדה המחוזית לתכנון ובנייה, חבר דירקטוריון במינהלת פארק התעשייה נ.ע.מ. וחבר בהנהלת חברת "מושבי הנגב".

## חיים אישיים
חג'ג' נשוי ואב לארבעה ילדים.

## קישורים חיצוניים

* 
* 
**מכתביו**
* 
* 
* 
* 
* 
* 
* 
* 
* 

## הערות שוליים

קטגוריה:בוגרי המכללה האקדמית ספיר
קטגוריה:בוגרי אוניברסיטת בר-אילן
קטגוריה:סוכני ביטוח ישראלים
קטגוריה:ראשי רשויות מקומיות מטעם הליכוד
קטגוריה:ראשי המועצה האזורית מרחבים
קטגוריה:גילת: אישים
קטגוריה:ישראלים שנולדו ב-1971
תוכנית גואלרו

**תוכנית גואלרו** (ברוסית:** Государственный план электрификации России**, תוכנית ממשלתית לחישמול רוסיה) הייתה תוכנית ממשלתית בברית המועצות שנועדה לפריסת חשמל ברחבי המדינה. התוכנית עובדה במהלך שנת 1920 והייתה צריכה להתבצע תוך 10-15 שנים. לצורך עיבוד התוכנית הוקמה ועדה מיוחדת בראשות גלב קרז'יז'נובסקי. התוכנית הייתה התוכנית הראשונה לתיעוש המדינה ומהווה יסוד לעיבוד תוכנית חומש בהמשך.
שמאל|ממוזער|כרזה עם לנין על רקע מתקנים שצפויות לקום במסגרת תוכנית גואלרו
לפי מקורות שונים, הכנת תוכנית לחשמול המדינה החלה עוד לפני תחילת מלחמת העולם הראשונה, אך לאחר תחילתה לא הייתה ניתנת למימוש. בשנת 1920 ולדימיר לנין החליט לעבד את תוכנית החישמול ולצורך כך הקים ועדה מיוחדת בראשות גלב קרז'יז'נובסקי. הוועדה העסיקה כ-200 מהנדסים ומדענים ובדצמבר 1920 התוכנית הראשונית קיבלה תמיכה של ועידת הסובייטית ה-8 וכעבר שנה אושרה בוועידה ה-9.

התוכנית כללה בנוסף לבניית תחנות כוח גם הקמת מפעלים תומכים. לצורך עיבוד התוכנית המדינה חולקה ל-8 אזורים כלכליים. כך למשל הוחל פיתוח אזור מכרות פחם חדש במחוז קמרובו. התוכנית גם המליצה על הקמת מפעלי תעשייה כבדה שיהיו צרכני החשמל המיוצר, במסגרת זו הומלץ על הקמת מפעל לטרקטורים בסטלינגרד. התוכנית אפשרה להתחיל בתיעוש מואץ של ברית המועצות בשנות ה-30.

התוכנית כללה בין היתר בניית 20 תחנות כוח תרמו-אלקטריות ו-10 תחנות כוח הידרואלקטריות. כל תחנת כוח הייתה בהספק של עשרות מגוו"ט כנהוג לתחנת כוח גדולה באותן השנים. תחנת כוח הראשונה בתוכנית שהוקמה ליד מוסקבה החלה לפעול כבר בשנת 1922.

## קישורים חיצוניים

קטגוריה:1920 ברוסיה
קטגוריה:ברית המועצות: אנרגיה
מוזיאון לאופולד

**מוזיאון לאופולד** (גרמנית: Leopold Museum) הוא מוזיאון לאמנות הממוקם ברובע המוזיאונים בווינה בירת אוסטריה.

המוזיאון נוסד בשנת 2001 ומכיל את אחד האוספים הגדולים בעולם של אמנות אוסטרית מודרנית, ומציג יצירות מעשה ידי אגון שילה (אוסף היצירות הגדול בעולם של אמן זה, ובהן דיוקנה של ואלי), גוסטב קלימט, אוסקר קוקושקה וריכרד גרסטל.

במוזיאון למעלה מ-5,000 מוצגים מאוספיו של רודולף לאופולד. האוספים נתרמו לקרן לאופולד בשנת 1994 ובשנת 2001 הוקם המוזיאון במימון מדינתי, ובמימון הבנק הלאומי של אוסטריה.

## קישורים חיצוניים

* 

* דיתרד לאופולד מספר על אוספי המוזיאון

לאופולד
סופת השלגים נמו

**סופת השלגים נמו** הייתה סופת שלגים רבת עוצמה באמריקה הצפונית שהתחילה ב-7 בפברואר 2013 והסתיימה ב-10 בפברואר 2013.

## קישורים חיצוניים

## הערות שוליים

נמו
קטגוריה:2013 בארצות הברית
קטגוריה:אסונות טבע ב-2013
קטגוריה:ארצות הברית: מזג אוויר
קטגוריה:ארצות הברית: אסונות טבע
קטגוריה:אסונות בקנדה
קטגוריה:2013 באמריקה הצפונית
צבוסיים

**צבוסיים** או **סֶּבּוּסִיִּים** (שם מדעי: Cebidae) היא אחת מחמש משפחות קופי העולם החדש, ונפוצה בדרום ובמרכז אמריקה. הצבוסיים הם קופים קטנים, אוכלי כול, הנעים בלהקות ושוכני עצים.

## מיון
משפחת הצבוסיים כוללת 5 סוגים ב-4 תת-משפחות:

*תת-משפחה קופי לילה (*Aotinae*)
**סוג דורוקולי (*Aotus*) - הקופים היחידים הפעילים בלילה.
*תת-משפחה טיטים (*Callicebinae*) - ייתכן ששייכת לסאקיים
**סוג כרצבוס (*Cheracebus*)
**סוג קליצבוס (*Callicebus*)
**סוג פלקטורוצבוס (*Plecturocebus*)
*תת-משפחה קפוצ'ינים (*cebinae*)
**סוג קפוצ'ין (*cebus*)
**סוג קפוצ'ין כהה (*Sapajus*)
*תת-משפחה קופי סנאי (*Saimiriinae*)
**סוג קוף סנאי (*דaimiri*)

בנוסף, כמה חוקרים משייכים למשפחה את המין היחידי מרמוסט גולדיי (*Callimico goeldii*).

## תמונות

קובץ:Panamanian night monkey.jpg|*Aotus zonalis*
קובץ:Callicebus discolor 2.jpg|*Callicebus discolor*
קובץ:Macaquinhos mão de ouro.jpg|זוג קופי סנאי מצויים
קובץ:Macaco-prego (Sapajus nigritus).jpg|קפוצ'ין שחור
קובץ:Park kofim.JPG|קופי סנאי בפארק הקופים


## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:קופים רחבי אף
טורט אסטרהאזי

**טורט אסטרהאזי** (בהונגרית: **Esterházy-torta**; בגרמנית: **Esterházy torte**) הוא עוגה הנחשבת לאחת מהעוגות המייצגות של המטבח ההונגרי ואחת העוגות ההונגריות הקלאסיות הידועות ביותר. הטורט קרוי על שם הנסיך ניקולאוס אסטרהאזי או בנו פול אנטון השלישי, נסיך אסטרהאזי - דיפלומט הונגרי עשיר ממשפחת אסטרהאזי. גרסה אחת אומרת שהנסיך אהב את העוגה והשנייה שהעוגה הומצאה לכבודו בראשית המאה ה-19.

העוגה היא עוגת שכבות המורכבת ממספר שכבות (ארבע או חמש) של עוגת שקדים או מרנג שקדים, שביניהן קרם חמאה בטעם וניל. השכבה העליונה לרוב היא קרם סוכר המעוטר בזילופי שוקולד מריר. 

## ראו גם
*דובוש - עוגת שכבות הונגרית

## קישורים חיצוניים

* 

קטגוריה:עוגות
קטגוריה:המטבח האוסטרי: קינוחים
קטגוריה:מאכלים הקרויים על שם אישים
קטגוריה:מאכלי שקדים
קטגוריה:עוגות שכבות
הרג'וקו

ממוזער|200px|הרחוב הראשי
**הרג'וקו** (ביפנית: **原宿**) הוא שם כולל לאזור הסובב את תחנת הרכבת הרג'וקו שבקו ימנוטה ברשת הרכבות של טוקיו, יפן.

בכל יום ראשון צעירים לבושים במגוון סגנונות אופנה, פוקדים את המקום אשר מהווה מוקד חברתי. מרבית הצעירים מתכנסים סמוך לגשר ג'ינגאו אשר מחבר בין אזור הרג'וקו לאזור מקדש מג'יג'י.

הרג'וקו היא גם אחת מבירות האופנה של העולם הודות לאופנת הרחוב הייחודית שלה. סגנון רחוב זה היווה השראה למעצבי אופנה רבים מרחבי העולם. המקום הוא גם מרכז קניות אשר בו ניתן למצוא מותגים בינלאומיים מקומיים וחנויות שמוכרות בגדים במחירים זולים.

ילדות הרג'וקו הן בנות שיצרו לעצמן סגנון לבוש וסטייל משלהן.

## מיקום
אזור הרג'וקו נמצא בין שניים מהרבעים המרכזיים של טוקיו; הוא נמצא בצפון רובע שיבויה וגובל ברובע שינג'וקו המצוי צפונית לו. באזור שני רחובות מרכזיים: אומוטסאנדו וטאקשינטה.

## היסטוריה
שורשיו של אזור הרג'וקו מצויים בתקופת מלחמת העולם השנייה והכיבוש של בנות הברית ביפן. חיילים ובכירי ממשל אמריקניים ומשפחותיהם התגוררו באזור סמוך שנקרא "וושינגטון הייטס". האזור נהפך להיות מוקד משיכה לצעירים שרצו לחוות תרבות שונה משהכירו וליהנות מחנויות שהציעו פרטי ממכר למעמד הביניים ומעלה של אזרחים יפניים ותושבים אמריקניים.

## קישורים חיצוניים

קטגוריה:טוקיו: גאוגרפיה
לירון קורן

**לירון קורן** (נולד ב-28 ביוני 1993) הוא שחקן טלוויזיה ישראלי.

## ביוגרפיה
קורן נולד וגדל בקריית אתא. בשנת 2006 השתתף בתפקיד אורח בסדרה הבורר, בתפקיד עידן.

בשנת 2009 השתתף בסרט אילי ובן, בתפקיד גל שפריר. באותה שנה, השתתף בסרט מבול, בתפקיד עצמון.

בשנים 2009–2011 השתתף בסדרה אחרי הצלצול, בתפקיד בופה.

בשנת 2012 השתתף בסדרה גאליס, בתפקיד עמון. באותה שנה השתתף בתפקיד אורח, בתפקיד עידן צור, בסדרה יומני החופש הגדול קורן השתתף גם בתפקיד אורח בסדרה אופוריה. ב-2014 סיים קורן שירות לאומי במגן דוד אדום ובמחלקת השתלות מח עצם בבית החולים רמב"ם בחיפה.

## קישורים חיצוניים

קטגוריה:בוגרי שירות לאומי
קטגוריה:שחקני קולנוע וטלוויזיה ישראלים
קטגוריה:ישראלים  שנולדו ב-1993
דוד דוד

**דוד דוד** (1934- מאי 2012) היה יו"ר מועצה אזורית מטה יהודה ופעיל ציבור.

## חייו
דוד נולד בעיירה גדס בתימן ועלה לישראל במבצע על כנפי נשרים. לאחר כחצי שנה במחנה עין שמר הוא עלה להתיישבות בגבעת יערים. למרות גילו הצעיר הוא התמנה למזכירות המושב, תפקיד בו כיהן במשך שנים רבות. ביחד עם חבריו הוביל את המושב להיות דוגמה להצלחה של יישוב עולים. בשנת 1960 ניהל מאבק למען בחירה חופשית של ההורים בזרם החינוך של ילדיהם, ממלכתי או ממלכתי דתי.

עם הקמת מועצה אזורית מטה יהודה ב-1964 הוא נתמנה לסגן ראש המועצה, כנציג תנועת המושבים. ביוני 1981 הוא נתמנה לראשות המועצה, תפקיד בו כיהן שלוש קדנציות עד התפטרותו בשנת 1992.

דוד היה גם חבר בהנהלות של אגודות חקלאיות (1984–1992) וחבר המועצה הארצית לתכנון ולבנייה (1981–1993).

בשנת 1977 היה ממקימי חוג פעילי יוצאי תימן במושבים. כן היה פעיל בעמותת "אעלה בתמר".

בשנת 1998 הוציא אוטוביוגרפיה בשם דרך גאולים.

דוד נפטר במאי 2012, והובא למנוחות בבית העלמין של מושב  גבעת יערים  .

## קישורים חיצוניים
* קווים לדמותו של דוד דוד ז"ל, אתר אעלה בתמר

## הערות שוליים

קטגוריה:ישראלים ילידי תימן
קטגוריה:ראשי מועצות אזוריות מטה יהודה, אבן העזר, גיזו, הרי יהודה והאלה
קטגוריה:ישראלים שנולדו ב-1934
קטגוריה:ישראלים שנפטרו ב-2012
קטגוריה:גבעת יערים: אישים
קטגוריה:אישים הקבורים במושבים
מבואות עירון

**מבואות עירון** הוא מוסד חינוכי הממוקם בעין שמר ומשרת את יישובי מועצה אזורית מנשה. הוא שייך לארבעת הקיבוצים: מענית ועין-שמר - שהקימו את המוסד, וכן מצר וברקאי - שהצטרפו למוסד בהמשך. תלמידים ותלמידות מארבעת הקיבוצים מתקבלים אל המוסד אוטומטית, ותלמידים ותלמידות נוספים מתקבלים אליו באמצעות הגרלה. בנוסף לארבעת הקיבוצים בבית הספר לומדים תלמידים ותלמידות מיישובי מועצה אזורית מנשה, יישובי מועצה אזורית אלונה, פרדס חנה-כרכור, בנימינה וישובים נוספים מהאזור. בבית הספר ישנה פנימייה ותנועת הנוער המובילה במקום היא השומר הצעיר.

## היסטוריה
"מבואות עירון" הוקם בשנת 1949 כבית חינוך לקיבוצים עין שמר, מענית, מצר וברקאי. בתחילתו היה אחד ממוסדות החינוך של קיבוצי השומר הצעיר בארץ, לפי הדגם המקובל ששילב בין בית ספר למוסד חינוכי הכולל בתוכו עבודה ותרבות שאותה יצרו החניכים. במהלך השנים, בהתאם לשינויים היסטוריים ומתוך כוונה להתאים את המקום למציאות המשתנה, נעשו במוסד מספר שינויים. בית הספר התרחב והחל לקלוט תלמידות ותלמידים מיישובים נוספים בסביבה, ובנוסף התלמידים כבר אינם מחויבים להיות חלק מהפעילות הכללית של המוסד המסורתי שהתקיים בו. קמה חברת נעורים, המכונה "הפנימייה", שבה התלמידים שבוחרים לקחת בה חלק מכיתה ט' מנהלים חיים משותפים שכוללים בתוכם: ערבי תרבות, לינה משותפת (מכיתה י'), ועדות, ערבי חול (מוסד), קן שומרי, תחרויות ספורט, דיסקו ועלון של חברת הנעורים.

בית הספר גובל עם הקיבוץ עין שמר, ותלמידיו לומדים את שיעורי הספורט שלהם באולם הספורט של עין שמר, באולם הספורט המועצתי או במגרש הדשא הסמוך אליו. מבואות עירון הוא בית ספר פרטי, והלימודים בו כרוכים בתשלום. במשך השנים נחשב לבית ספר בעל הישגים גבוהים בחינוך. בבית הספר פועל הפרויקט "מצוינות 2000" המיועד לכיתות ז'-ט'.

בשנת 2005 קמה בבית הספר נבחרת הרובוטיקה "המוסד 1657" אשר לוקחת חלק בתחרויות ה FIRST Robotics Competition של ארגון FIRST. קבוצת הרובוטיקה זכתה בפרסים רבים במהלך השנים והפרויקט משפיע על סביבתו הקרובה ומחנך דור חדש בתחום המדע והטכנולוגיה.

המקום ממשיך לדגול בערכי תנועת השומר הצעיר וצוות המחנכים אחראי על כך שבוגריה שחוו חיים משותפים בעלי ערכים ואידיאולגיה יצאו אנשים בוגרים, רציניים, ערכיים ובעלי מנהיגות לחברה הישראלית.

בעשור השני של המאה ה-21 לומדים במבואות עירון יותר מ-1000 תלמידים מכול האזור. כיום פועל בבית הספר מוסד שבו חניכיו לנים ופועלים חברתית, מבטאים יצירה עצמית ומציינים יחד ערבי שבת וחג, בהם החניכים לוקחים חלק פעיל. מבואות עירון נשאר אחד משני המוסדות החינוכיים היחידים של השומר הצעיר, שפועל כבית ספר וכפנימייה ביחד. תחילה, בית הספר יועד עבור ילדי הקיבוצים בלבד, אולם החל משנות ה-90 המאוחרות החלו ללמוד בבית הספר גם ילדים מבחוץ, מהיישובים פרדס-חנה, חדרה, מ.א. אלונה ובנימינה. למוסד החינוכי הסעות משל עצמו המפזרות ואוספות את התלמידים מדי יום לימי הלימודים. במוסד פועל חדר אוכל משל עצמו שפעיל בכל ימי השבוע ומספק ארוחות בוקר וערב לתלמידי הפנימייה

## בוגרים ידועים
* עלי אלון - משורר
* יונה אלון - משורר
* עמרי שוורץ - שחקן בנבחרת ישראל בכדורעף
* ציבי גבע - אמן
* אדם זרטל - ארכאולוג 
* עידית זרטל - היסטוריונית
* רן אדליסט - עיתונאי וסופר
* אבישי גרוסמן - מחנך, סופר ופעיל חברתי

## קישורים חיצוניים
* 

* 
* עמוד האינסטגרם הרשמי של קבוצת הרובוטיקה "המוסד 1657"

קטגוריה:השומר הצעיר
קטגוריה:מועצה אזורית מנשה: חינוך
קטגוריה:מוסדות חינוכיים של השומר הצעיר
קטגוריה:מועצה אזורית מנשה: מבנים
קטגוריה:חינוך בקיבוץ
כביש 386

[שמאל|ממוזער|250px|גשר רפאים שבו [מסילת הרכבת יפו–ירושלים חולפת מתחת לכביש 386 במקום שבו נחל רפאים נשפך לנחל שורק]]
[שמאל|ממוזער|250px|מכון [טיהור שפכים|טיהור השפכים (מט”ש) שורק בנחל שורק, לצד כביש 386, ולמרגלות הר איתן]]
**כביש 386** (מכונה גם כביש נס הרים, כביש גולדה ועוקף בית הכרם) הוא כביש אורך המחבר בין יישובי פרוזדור ירושלים לירושלים. הכביש מתחיל בהצטלבות עם כביש 375 ליד צור הדסה, נפגש עם כביש 396 ועם כביש 395. משם ממשיך הכביש דרך עין כרם והר הרצל עד לסיומו במפגש עם שדרות שז"ר בכניסה הראשית לעיר.

הכביש נסלל מעין כרם מערבה בשנים 1953–1954 במטרה לחבר את יישובי פרוזדור ירושלים הדרומיים ישירות לירושלים וכן להוות את החלק המזרחי של כביש גישה נוסף לירושלים, שיחבר אותה לנגב שלא דרך כביש 1. סלילת הכביש תוכננה להתבצע בשלושה שלבים. חלקו הראשון של הכביש, מעין כרם עד המפגש עם מסילת הרכבת באזור דיר א-שיח' נסלל בשנת 1953 והושלם בתחילת 1954. חלקו השני של הכביש, שטיפס כ-300 מטר עד בר גיורא ונס הרים נחצב בשנת 1954, אך לא כוסה באספלט. פריצת הכביש כללה חציבה לאורך כמעט כל אורכו של הכביש ובמהלך הסלילה נחצבו בסלע כ-300 אלף ממ"ק אבן ועבודות הפריצה הושלמו בדצמבר 1954. הכביש נחנך ביולי 1955, כשבוע לפני הבחירות לכנסת השלישית, בטקס בהשתתפות ראש הממשלה משה שרת ושרת העבודה גולדה מאיר ובאותו יום הוכרז על תחילת העבודות על החלק השלישי, לחיבור הכביש לאזור בית שמש. עם פתיחת הכביש הוזל מחיר התחבורה הציבורית לאזור פרוזדור ירושלים הדרומי. הכביש התחבר לכביש 375 שהוביל דרך נתיב הל"ה למושב זכריה, אך כביש זה נחשב משובש וצר וכמעט לא נסעו בו מכוניות, כך שכביש 386 שירת כמעט רק את יישובי פרוזדור ירושלים הדרומיים.

מנובמבר 1955 עד אמצע 1957 המשיכה העבודה בחציבת כביש במקביל למסילת הברזל בתוך נחל שורק מגשר רפאים לבית שמש. כביש זה יועד לשאת את הרכבים הכבדים לירושלים, במקום שייסעו על כביש 1. העבודות על הכביש כללו שלושה עשר גשרים ומעבירי מים וקירות תמך למנוע הידרדרות אבנים על מסילת הברזל. עלויות הכביש היו גבוהות מהצפוי וסלילת הכביש התעכבה. מדי שנה הובטח שבשנה הבאה יושלמו העבודות על הכביש, אך תקציב הכביש הופנה להשלמת הכביש לאילת. בשנת 1960 הושלם פריצת 80% מהכביש, אך נותרה עבודה למספר שנים, שמעולם לא הושלמה. במקום זאת לכבוד חגיגת ה-200 של ארצות הברית פרץ הקק"ל את כביש 3866 מנס הרים לבית שמש, ובתחילת שנות ה-80 הכביש נסלל.

## מסלול הכביש

## קישורים חיצוניים

## הערות שוליים

קטגוריה:ישראל: כבישים
קטגוריה:הרי ירושלים
קטגוריה:ירושלים: רחובות
בית איילון ביטוח

**בית איילון ביטוח** הוא מגדל משרדים ברחוב אבא הילל סילבר 12 במתחם בורסת היהלומים שברמת גן.

במגדל 20 קומות מעל פני הקרקע וכן קומה מסחרית המושכרת לבנק דיסקונט. במאי 2005 עברה למגדל חברת איילון ביטוח לאחר שרכשה חלק משטח הבניין תמורת 90 מיליון שקל. במגדל חניון תת-קרקעי המכיל 500 מקומות חניה. בלובי הבניין ישנו בית כנסת על שם רבי לוי יצחק מברדיצ'ב.
## קישורים חיצוניים

איילון ביטוח, בית
קטגוריה:מבנים ואתרים שתכנן אברהם יסקי
מוסאשינו

**מוסאשינו** (ביפנית: **武蔵野市**) היא עיר השייכת למטרופולין טוקיו, יפן. אוכלוסיית העיר מוערכת בכ-135,769 נפש והצפיפות בה היא 13,090 איש לקילומטר רבוע (נכון לפברואר 2016). השטח הכולל של העיר הוא 10.73 קילומטר רבוע.

מוסאשינו אוגדה כעיר ב-3 בנובמבר 1947. העיר מורכבת משלוש שכונות, אחת מהן היא קיצ'יג'יאוג'י שבה ניתן למצוא את נביעת נהר קנדה.
מוסאשינו היא לשעבר עיר תאומה של לובאק, טקסס שבארצות הברית, הקשר בין הערים נוסד בשנת 1983.

## קישורים חיצוניים

* 

* 

קטגוריה:טוקיו: גאוגרפיה
קטגוריה:יפן: ערים
קטגוריה:יישובים שהוקמו ב-1947
סוורן (נהר)

**נהר הסוורן** (באנגלית: **River Severn**, בוולשית: **Afon Hafren**) הוא הנהר הארוך ביותר בממלכה המאוחדת, מוצאו בהרי קמבריה שבוויילס והוא נשפך לים בתעלת בריסטול. הנהר זורם ממערב ויילס לכיוון מזרח ודרום מזרח. הוא זורם לסירוגין באנגליה ובוויילס, כאשר חלקים ממנו אף מהווים את הגבול ביניהם.

סוורן, שאורכו 354 קילומטרים, הוא הנהר הארוך ביותר בממלכה המאוחדת והשני באורכו באיים הבריטים אחרי השאנון באירלנד. הוא עובר דרך שרוסברי, עמק איירונברידג', ווסטרשייר וגלוסטר.

## קישורים חיצוניים

* 

קטגוריה:ויילס: נהרות
קטגוריה:אנגליה: נהרות
קטגוריה:גלוסטרשייר
קטגוריה:שרופשייר
קטגוריה:נהרות הנשפכים לאוקיינוס האטלנטי
האווי לאסוף

**הווארד אלן** "**האווי"** **לָאסוף** (באנגלית: **Howard Alan Lassoff**; 15 באוקטובר 1955 – 7 בפברואר 2013) היה כדורסלן אמריקאי-ישראלי ששיחק בעמדת הסנטר.

## ביוגרפיה
לאסוף נולד לאירווינג והילדה לאסוף כילד שני במשפחה בת ארבעה ילדים בעיר פילדלפיה.
בנערותו עברו הוריו לפרוור לוור מריון (Lower Merion), שם החל לאסוף את קריירת הכדורסל בתפקיד סנטר בתיכון "לוור מריון". משם המשיך לאמריקן יוניברסיטי בוושינגטון בה שיחק כסנטר פותח. את לימודיו באוניברסיטה סיים בתואר ראשון במשפט פלילי.

בשנת 1977 הגיע לישראל כחבר נבחרת ארצות הברית בכדורסל למכביה העשירית והיה שותף למדליית הזהב, בה זכתה הנבחרת יחד עם וילי סימס, ג'ואל קרמר ודני שייס. לאחר שסיים את לימודיו החל בקריירה בליגה האירופאית, תחילה בהפועל חיפה, בה שיחק במשך שלוש עונות, ולאחר מכן עבר לאלופה מכבי תל אביב. במכבי שיחק שש עונות מוצלחות, בהן זכה ב-6 אליפויות, 5 גביעי מדינה ושיחק בשני גמרים של גביע אירופה לאלופות. בעונת 1987/88 עבר לאסוף לקבוצת הפועל תל אביב. בעונת 1991/92 עבר לשחק במכבי חדרה, והצליח למנוע את ירידתה לליגה השנייה. לאחר שנה עבר להפועל ירושלים, אך בשל בעיות בקבוצה שוחרר בסוף העונה והחליט לפרוש, על אף שזכה להצעות מהגליל ומחיפה.

בתקופת שהותו בישראל התאזרח ושיחק בנבחרת ישראל בין השנים 1982–1991 ב-99 משחקים בינלאומיים, וקלע 960 נקודות.

לאחר שפרש מקריירת הכדורסל שב עם רעייתו ושני בניו בשנת 1993 לארצות הברית.
בארצות הברית נאלץ למצוא לו עיסוק חדש, נפרד מרעייתו ולבסוף עבד כאיש מכירות בחברה המתמחה במאגרי מידע של פסקי דין וספרות משפטית. בשנת 1997 חזר לשחק במכביה כשחקן קבוצת הוותיקים של ארצות הברית.

לאסוף נפטר ב-7 בפברואר 2013, ממחלת הסרטן. השאיר אחריו שני בנים.

## קישורים חיצוניים

* 
* 
* 
* 
* 
* האווי לאסוף, באתר ויקי הפועל
* האווי לאסוף , באתר phillyjewishsports 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני הפועל חיפה
קטגוריה:כדורסלני מכבי חדרה
קטגוריה:כדורסלני הפועל ירושלים
קטגוריה:כדורסלני הפועל תל אביב
קטגוריה:כדורסלני א.ס. רמת השרון
קטגוריה:פנסילבניה: כדורסלנים
קטגוריה:כדורסלנים אמריקאים שהתאזרחו בישראל
קטגוריה:כדורסלני אמריקן יוניברסיטי
קטגוריה:אמריקאים שנולדו ב-1955
קטגוריה:ישראלים שנולדו ב-1955
קטגוריה:ישראלים שנפטרו ב-2013
קטגוריה:אמריקאים שנפטרו ב-2013
מודל הקשר-אולין

ממוזער|הכלכלן השוודי, אלי הקשר
**משפט הקשר-אולין** הוא אחד מארבעת המשפטים של מודל הקשר-אולין ומשמש אבן יסוד בעקרונות המסחר הבינלאומי בתחום המיקרו-כלכלה. המשפט קובע כי מדינה תבחר לייצא סחורות המבוססות על גורמי הייצור שיש לה בשפע, ולייבא סחורות המבוססות על גורמי הייצור הנדירים שלה. במקרה שבו הייצור תלוי בשני גורמים – כמו למשל הון ועבודה – המשפט קובע כי: "המדינה עתירת ההון תייצא סחורות המיוצרות בעיקר על ידי הון, בעוד שהמדינה עתירת העבודה תייצא סחורות המיוצרות בעיקר על ידי עבודה."

ההנחה הבסיסית של מודל הקשר-אולין היא שהשוני בין שתי המדינות הוא כמויות המשאבים שלהן. ההנחה מרמזת אם כן על כך שההעדפות הצריכה של שתי המדינות הן דומות אולם יכולות הייצור שלהן שונות. המדינה בעלת השפע היחסי בהון תייצר מוצרים מבוססי הון במחיר יחסי זול יותר מרעותה ולהפך.

במצב ההתחלתי, לפני החלת הסחר בין המדינות:
* מחיר המוצר מבוסס ההון יהיה זול יותר במדינה עתירת ההון, יחסית למדינה האחרת
* מחיר המוצר מבוסס העבודה יהיה זול יותר במדינה עתירת העבודה, יחסית לרעותה

ברגע שהסחר נכנס לתוקפו, הפירמות, השואפות להגדלת רווחיהן, תעברנה את מוצריהן לשווקים שבהם קיים מחיר גבוה יותר. כתוצאה מכך:
* המדינה עתירת ההון תייצא סחורות מבוססות הון
* והמדינה עתירת העבודה תייצא סחורות מבוססות עבודה

פרדוקס לאונטיף, שהוצג על ידי וסילי לאונטיף בשנת 1951, העלה כי בארצות הברית, המדינה בעלת שפע ההון הגדול בעולם בכל קנה מידה השוואתי, ייצאה דווקא סחורות עתירות עבודה וייבאה סחורות עתירות הון, בסתירה למשפט הקשר-אולין. אולם, אם מחלקים את העבודה לשני גורמי ייצור שונים – עבודה מיומנת ועבודה בלתי מיומנת, משפט הקשר-אולין מתיישב עם התופעה: ארצות הברית נוטה לייצא סחורות מבוססות עבודה מיומנת ולייבא סחורות מבוססות עבודה בלתי מיומנת.

קטגוריה:כלכלה
מבצע פרקופ

**מבצע פרקופ** היה מבצע צבאי במלחמת האזרחים ברוסיה שערך הצבא האדום נגד הצבא הלבן ב־7–17 בנובמבר 1920. כתוצאה מהמתקפה חודש המשטר הסובייטי בחצי האי קרים ושרידי הצבא הלבן פונו דרך הים לטורקיה. בהיסטוריוגרפיה הסובייטית המבצע סימן את סיום מלחמת האזרחים.

## כוחות הצבא האדום
בראש החזית הדרומית הועמד מיכאיל פרונזה. ברשותו היו ארמיית הפרשים הראשונה (בפיקוד סמיון בודיוני, ארמיית הפרשים השנייה (בפיקוד פיליף מירונוב), הארמייה ה-4 (בפיקוד ולדיסלב לזרביץ'), הארמייה ה-6 (בפיקוד אבגוסט קורק) וארמייה של נסטור מאכנו (בפיקוד סמיון קרטנקי). בסך הכול רוכזו כ-146 אלף חיילים בחיל רגלים, 40 אלף פרשים, 985 תותחים. חלק פעיל בקרבות לקחו יחידות של הרובאים הלטביים שהיו יחידות עילית של הצבא האדום.

## כוחות הצבא הלבן
בפיקוד פיוטר וראנגל היו כ-40 אלף חיילים וכ-213 תותחים. לצורך חיזוק ההגנה נבנה קו ביצורים שכלל ביצורים באורך של כ-11 ק"מ שסגרו כניסה יבשתית לחצי האי קרים. לצורך הגנת האזורים הפנימיים של חצי האי כ-6 אלף חיילים הועברו מהחזית.
הצבא אורגן כדלקמן:

* האוגדה הראשונה בפיקוד אלכסנדר קוטפוב
* האוגדה השנייה בפיקוד יעקב סלשצ'ב
* אוגדת דון בפיקוד פיודור אברמוב. האוגדה כללה בעיקר פרשים מקרב הקוזאקים
* אוגדת פרשים בפיקוד איוואן גאבוביץ'

## הקרב
תחילה מיכאיל פרונזה תכנן לתקוף לכיוון צ'ונגר, אך לאור מזג האוויר ואי-יכולת לנצל את הספינות של שייטת ים אזוב הוא שינה את כיוון המתקפה והחליט לתקוף באזור מצר פרקופ.

בליל 8 בנובמבר יחידות של הארמייה ה-6 החלו בחציית המכשול המימי תוך מסע רגלי במים רדודים וקרים באורך של כ-8 ק"מ. לאור יום 8 בנובמבר הם כבשו שטחים ביבשה. במקביל, החלה מתקפה חזיתית על קו הביצורים. מתקפה זו לא הניבה תוצאות. למחרת, ב 9 בנובמבר, עברו יחידות פרשים בהיקף של כ-7 אלף פרשים את המכשול במים הרדודים ונתנו תגבורת משמעותית לכוחות חיל הרגלים שכבר רוכזו ביבשה. במהלך היום הצבא האדום הצליח לפרוץ את קו הביצורים הראשון והתקרב לקו הביצורים השני. במהלך מספר ימים נערכו קרבות בקו הביצורים השני ובסופו של דבר גם הוא נפרץ למרות התנגדות חזקה של כוחות הצבא הלבן אך לצבא האדום הייתה עדיפות מספרית ברורה ויכולת להביא יחידות חדשות לשדה המערכה. ב-13 בנובמבר 1920 נכנסו יחידות הצבא האדום לסימפרופול הנמצאת במרכז חצי האי. עד ל-17 בנובמבר נכבשו ערי הנמל והמאבק המזוין הסתיים.

## פינוי הצבא הלבן
ימין|ממוזער|200px|אוניות הצבא הלבן בעזיבת חצי האי קרים
לאחר פריצת קווי הביצורים בצפון חצי האי החל פינוי הצבא והאוכלוסייה האזרחית בחצי האי. בסך הכול פונו כ-146 אלף אנשים מהם עשרות אלפי חיילים וקצינים של הצבא הלבן ואזרחים רבים. השייטת שעזבה כללה 126 אוניות והגיעה לאיסטנבול.

## קישורים חיצוניים

* תיאור מפורט של המערכה בקרים (ברוסית).

קטגוריה:מלחמת האזרחים ברוסיה
ALSA

**ALSA** הוא שלד תוכנה חופשית ומבוססת קוד פתוח המופצת תחת הרישיון הציבורי הכללי של גנו, ומספק ממשק תכנות יישומים למנהלי התקנים של כרטיסי קול. בנוסף ALSA מהווה רכיב בליבת לינוקס. 

מטרות ALSA הבסיסיות הן הגדרה אוטומטית של כרטיסי קול, וטיפול נוח במערכות מרובות התקני קול. מספר שלדי תוכנה כגון JACK משתמשות ב-ALSA כדי לאפשר ביצוע עריכת קול ברמה גבוהה.

## היסטוריה
פיתוח ALSA החל בשנת 1998 בהובלת ירוסלב קיסלה, כמנהל התקן לכרטיס הקול Gravis Ultrasound. התוכנה פותחה בתאימות ללינוקס אך הופצה בנפרד מליבת לינוקס. בשנת 2002 הוכנסה התוכנה לליבה בגרסאות 2.5 שלה. בגרסה 2.6 הוסרה OSS קודמתה ו־ALSA הפכה לברירת המחדל, אך הושארה תאימות לאחור ל-OSS.

## קישורים חיצוניים

* 

## הערות שוליים

קטגוריה:לינוקס
קטגוריה:תוכנות מערכת
קטגוריה:תוכנות שהושקו ב-1998
קטגוריה:תוכנה חופשית
מוניקה רמבו

**מוניקה רמבו** (באנגלית: **Monica Rambeau**) היא דמות בדיונית של גיבורת-על המופיעה בחוברות הקומיקס האוונג'רס ביקום מארוול קומיקס. דמותה הופיעה לראשונה בחוברת *The Amazing Spider-Man Annual #16* מדצמבר 1982 ונוצרה על ידי הכותב רוג'ר סטרן והמאייר ג'ון רומיטה הבן. הדמות הייתה ידועה בזהותה **[[קפטן מארוול (מארוול קומיקס)|קפטן מארוול]]**, ובהמשך גם כ**פוטון**, **פולסר** ו**ספקטרום**.

מוניקה רמבו הייתה קצינה במשטרת סיור הנמלים של ניו אורלינס, לואיזיאנה, ששימשה גם כרב-חובל באוניית משא. היא ניסתה למנוע את יצירתו של נשק רב-עוצמה, ונחשפה לאנרגיה בין-ממדית. כתוצאה מכך, היא מסוגלת להמיר את גופה לכל סוג של אנרגיה, ומשתמשת בכוחות אלו כדי להילחם בפשע. היא ביקשה את עזרת האוונג'רס בשליטה על כוחותיה, והחלה להתאמן תחת הדרכתם של קפטן אמריקה והצרעה. בהמשך, היא מחליפה את הצרעה כמנהיגת האוונג'רס. כאשר ג'ניס-וול הופך להרפתקן ונוטל את זהותו של קפטן מארוול כמו אביו לפניו, מוניקה מתרעמת על כך. לאחר שהשניים חוברים יחדיו להילחם בנבל-העל שולט המוחות, ג'ניס-וול מסכים לנטוש את זהותו כקפטן מארוול לטובת מוניקה, לאחר שהחליט שהיא ראויה יותר לכך, אך היא מסרבת מתוך הערכה למורשתו של מאר-וול ומאמצת זהות חדשה בשם הקוד "פוטון". כשג'ניס שינה את צורתו ובחר להשתמש בשם הקוד "פוטון", מוניקה התעמתה איתו אך לבסוף הסכימה לנטוש את שם הקוד שלה ולבחור בשם "פולסר".

במהלך אירועי מלחמת אזרחים על חוק רישום העל-אנושיים, מוניקה מובילה את קבוצת נקסטווייב, כחלק מ"המאמץ העליון לאנטי-טרוריזם" (Highly Anti-Terrorism Effort, H.A.T.E), סוכנות המשמשת כפרודיה לסוכנות S.H.I.E.L.D. בנוסף, היא מתגייסת לקבוצת האוונג'רס הסודיים של קפטן אמריקה ונרשמת כחברת "יוזמת חמישים המדינות".

לפני המיתוג מחדש של יקום מארוול, "מארוול עכשיו!", פולסר הופיעה בהרצת החוברות *Marvel Divas* ("הדיוות של מארוול", בהשראת סקס והעיר הגדולה), יחד עם החתולה השחורה, הלקאט וכוכב אש. נכון לנובמבר 2013, היא מופיעה בכרך שני לסדרת האוונג'רס העוצמתיים תחת שם הקוד ספקטרום.

את דמותה הצעירה של מוניקה רמבו בסרט היקום הקולנועי של מארוול "קפטן מארוול" גילמה השחקנית אקירה אקבר. את דמותה המבוגרת מגלמת בסדרת הלייב אקשן "וונדה-ויז'ן" השחקנית טיונה פאריס, שעתידה לשוב ולגלם את דמותה בסרט ההמשך ל"קפטן מארוול", "המארוולס".

## קישורים חיצוניים
* דף הדמות באתר הרשמי של מארוול קומיקס
* [דף הדמות](https://marvel.fandom.com/wiki/Monica_Rambeau_(Earth-616)) בפרויקט פאנדום של מארוול קומיקס

## הערות שוליים

קטגוריה:גיבורי-על במארוול קומיקס
קטגוריה:האוונג'רס
קטגוריה:ניו אורלינס: דמויות בדיוניות
קטגוריה:אפרו-אמריקאיים בדיוניים
עיצור דו-שפתי, חוכך, אטום

**עיצור דו-שפתי, חוכך, אטום** הוא צליל עיצורי המצוי בחלק מהשפות המדוברות. סימן ה-IPA לעיצור הוא פי יוונית /ɸ/, ובמערכת X-SAMPA הוא נכתב כ-\p. 

## התרחשות

## ראו גם

קטגוריה:עיצורים
עיצור דו-שפתי, חוכך, קולי

**[[עיצור]] [[עיצורים שפתיים|דו-שפתי]] [[עיצורים חוככים|חוכך]] [[קוליות העיצורים|קולי]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא בטא יוונית קטנה /β/, ובמערכת X-SAMPA הוא נכתב כ-B. 

## התרחשות

## דו־שפתי, מקורב

## ראו גם

קטגוריה:בסיסי חיתוך
מודל ראשונים

**מודל הראשונים** (באנגלית: **Rishon Model**), הוא ניסיון להציג תאוריה שלפיה הפרמיונים (קווארקים ולפטונים) אינם חלקיקי יסוד (כלומר בלתי ניתנים לחלוקה), אלא הם מורכבים מחלקיקים קטנים יותר. חיים הררי שהציע את המודל כינה את התת-חלקיקים האלה בשם העברי **ראשונים**. 

## היסטוריה
"מודל הראשונים", הנקרא גם מודל הפְּרֶאוֹנִים של הררי ושופ, הוצע לראשונה בשנת 1979, באופן בלתי תלוי, על ידי חיים הררי ומיכאל שופ. המודל הורחב ב-1981 ידי הררי ומי שהיה אז תלמידו נתן זייברג.
המודל הוצע כמענה לתמיהה על כך שבניסויים התגלו מספר רב של קווארקים ולפטונים מסוגים שונים. בניסוחו של הררי במאמר: "הגילוי של לפחות 6 סוגים של קווארקים ושל 5 (ואולי 6) סוגי לפטונים מביא להשערה שחלקיקים אלו הם בעלי מבנה פנימי כלשהו. זה פשוט אינו סביר שקיימים 20 חלקיקי יסוד שונים".

## המודל
על פי המודל הקווארקים והלפטונים אינם חלקיקים יסודיים אלא יש להם מבנה פנימי המורכב מצרופים שונים של שני חלקיקי יסוד "אמיתיים" בלבד, אותם הררי כינה "ראשונים". שני ה"ראשונים" הם: חלקיק T שהוא בעל מטען חשמלי חיובי של שליש e, וחלקיק V שאין לו מטען חשמלי. הסימונים T ו V נובעים מהאיות האנגלי של המלים העבריות תוהו ובוהו, מצב היקום עם בריאתו.
לחלקיקים אלה מקבילים שני חלקיקי אנטי חומר. חלקיק אנטי חומר  שהוא בעל מטען חשמלי שלילי של שליש e, וחלקיק אנטי חומר  שאין לו מטען חשמלי. כל אחד מסוגי הלפטונים והקווארקים בנוי מצירוף ייחודי של 3 "ראשונים". לדוגמה קווארק למעלה בנוי משני חלקיקי T וחלקיק V לכן נהוג לסמנו (TTV) .גם הבוזונים (שהם החלקיקים נושאי הכוחות לפי המודל הסטנדרטי) בנויים מצרופים ייחודיים של שישה "ראשונים". לדוגמה הבוזון <span dir="ltr">W<sup>+</sup></span> בנוי משלושה חלקיקי T ושלושה חלקיקי V לכן נהוג לסמנו (TTTVVV).

מקרא:
* T - ראשון בעל מטען חשמלי חיובי של שליש e.
* V - ראשון חסר מטען חשמלי.
*  - ראשון אנטי חומר בעל מטען מטען חשמלי שלילי של שליש e.
*  - ראשון אנטי חומר חסר מטען חשמלי.

## אימות בניסויים
עד היום אין אימות ניסויי לקיום הפְּרֵאוֹנִים.
## ראו גם
* פְּרֶאוֹנִים

## לקריאה נוספת
* המאמר של שוף מ-1979: Shupe, M. A. (1979). "A Composite Model of Leptons and Quarks". Physics Letters B 86 (1): 87–92.
## קישורים חיצוניים
* "מודל הראשונים" בדף הבית של חיים הררי (באנגלית).
* המאמר המקורי של הררי משנת 1979 (באנגלית).
* המאמר של הררי וזייברג משנת 1981 (באנגלית).

## הערות שוליים

קטגוריה:פיזיקת חלקיקים
קטגוריה:חלקיקים אלמנטריים
גיתית כבירי

**גיתית כבירי** (נולדה ב-1969) היא תסריטאית, במאית קולנוע וסופרת ישראלית.

## ביוגרפיה
נולדה בירושלים לציפורה, מורה, וליעקב ארד, כלכלן בכיר ומנהל באגף המכס והמע"מ במשרד האוצר. לאחר שירותה הצבאי כמדריכת חי"ר וכצלמת צבאית, השתלבה בתעשיית הטלוויזיה כעורכת סרטים תיעודיים. ערכה וביימה סרטים תיעודיים וכתבות ל"יומן" בערוץ הראשון, ל"אולפן שישי" ול"מוצ"ש" בערוץ 2, לערוץ 8 ועוד.

כבירי מתגוררת במודיעין, אם לארבעה ילדים.

## עשייה קולנועית
סרטה התיעודי "ציפורה ויעקב", אשר אותו גם צילמה, הופק בשנת 2011 במסגרת הסדרה "ההורים שלי", שודר בערוץ Yes-דוקו והשתתף בפסטיבל הסרטים הבינלאומי חיפה ובפסטיבל הבינלאומי לסרטי נשים רחובות. הסרט צולם במשך שנה וחצי ומתאר איך אחרי 50 שנות נישואין נאלצים הוריה להתמודד עם פחדים ותסכולים מודחקים, כאשר יעקב עובר אירוע מוחי ולאחר חודשים ארוכים של שיקום חוזר הביתה בכיסא גלגלים ועם מטפל פיליפיני צמוד.

את סרטה העלילתי גרגירי חול, אשר יצא לאקרנים בשנת 2023, ביימה יחד עם בנה יהל כבירי. הסרט, בכיכובם של שני כהן, יוסי מרשק, אורי פפר, לוסי אהריש ויונתן להב, מספר את סיפורו של דוד, ילד רגיש ויצירתי המתגורר בדימונה עם אמו, החולה בטרשת נפוצה, ואביו, שעובד במפעלי ים המלח. כשהוא נתקל באינטרנט בפורום כתיבה של ילדים מכל הארץ, הוא מזייף את זהותו ובשם בדוי מפרסם את סיפוריו הקצרים.

## כתיבה ועריכת ספרים
בשנת 2013 יצא לאור ספרה הראשון "כביש מספר 1" בהוצאת מודן.

ערכה את ספריהן של טל כץ "באגאדובא" ושל אסנת חדד-עמירם "אחר כך הייתי אני", אשר יצאו לאור בהוצאת שתיים.

## קישורים חיצוניים

* 
* 
* 
* "ציפורה ויעקב - ההורים שלי" , באתר פסטיבל רחובות לסרטי נשים
* "ציפורה ויעקב - ההורים שלי", באתר פסטיבל חיפה
* גיתית כבירי ב"גומרים הולכים" ברדיו תל אביב 102FM
* ביקורת ספר ברשת א' (מדקה 01:00 בהקלטה)
* 

קטגוריה:סופרות ישראליות
קטגוריה:סופרים ישראלים
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
משה גרודזינסקי

הרב **משה גרודזינסקי** (תרל"ה, 1875 – י"ח באב תרפ"ט, 24 באוגוסט 1929) היה המשגיח של ישיבת תורת חיים בוורשה. עלה לארץ ישראל ונרצח במאורעות תרפ"ט בחברון.

## תולדותיו
נולד בוורשה, בנו של הרב יצחק (איצ'ה) גרודזינסקי, ראש ישיבת תורת חיים בוורשה. בצעירותו למד אצל אביו, כעבור זמן עבר ללמוד בישיבת לומז'ה ולאחר מכן בישיבת ראדין. בתקופת לימודיו בישיבת ראדין נהג ללמוד עם החפץ חיים בביתו.

בשנת תרנ"ד (1894) נישא למנוחה, בתו של הרב מאיר טיקוצ'ינסקי מסטאביסק ואחותו של הרב אברהם יצחק טיקוצ'ינסקי. לאחר נישואיו המשיך ללמוד בישיבת ראדין. במשך תקופה עסק במסחר. כעבור זמן התמנה כמשגיח בישיבת "תורת חיים" בוורשה וסייע לאביו במפעליו התורניים בעיר.

בשנת תרפ"ג (1923) החליט לעזוב את משרתו התורנית ועלה עם משפחתו לארץ ישראל. לאחר ייסוד ישיבת חברון, בשנת תרפ"ד (1924), התיישב בחברון בסמוך לישיבה. במשך תקופה שהה בחברון גם אחיו הרב אברהם גרודזינסקי, שכיהן כמשגיח בישיבה.

באב תרפ"ט חיתן את בנו אברהם פנחס בירושלים. כעבור שבוע, בי"ח באב תרפ"ט, בעת ששהה לבדו בביתו, פרצו פורעים ערבים לביתו ורצחוהו. באותו יום שהו בנו יעקב ואשתו לאה בחברון, ואף הם נרצחו על ידי פורעים ערבים.

## חיים אישיים
היה נשוי למנוחה (לבית טיקוצ'ינסקי) ולהם ארבעה בנים ושלוש בנות. ביניהם:

* פעשא רייזל - אשת הרב אברהם אדלר (נשר), שכיהן כר"מ בישיבה בוורשה, ולאחר מכן כרב בירושלים.
* אברהם פנחס - חניך ישיבת סלבודקה בחברון, מתלמידי דודו הרב אברהם גרודזינסקי, מחבר הספר "מבית אברהם".
* מרים - אשת הרב יעקב ניימן, ראש ישיבת אור ישראל בלידא ובפתח תקווה.
* שרה - אשת העסקן יהודה אלינסון, מעסקני המזרחי.
* יהושע לייב - עיתונאי.

## הערות שוליים

קטגוריה:ורשה: רבנים
קטגוריה:משגיחים בישיבות מזרח אירופה
קטגוריה:אנשי העלייה השלישית
קטגוריה:חברון: רבנים
קטגוריה:משפחת טיקוצ'ינסקי
קטגוריה:משפחת גרודזינסקי
קטגוריה:בוגרי ישיבת לומז'ה
קטגוריה:בוגרי ישיבת ראדין
קטגוריה:אישים הקבורים בקבר אחים
קטגוריה:אישים הקבורים בבית הקברות היהודי בחברון
קטגוריה:חללי הטבח בחברון
קטגוריה:רבני ישיבת תורת חיים (ורשה)
קטגוריה:ארץ-ישראלים שנולדו ב-1875
קטגוריה:ארץ-ישראלים שנפטרו ב-1929
מייו פולג'ר

**מייו פולג'ר** (באנגלית: **Mayhew Folger**; 9 במרץ 1774 – 1 בספטמבר 1828) היה צייד לווייתנים אמריקני, שגילה מחדש ב-1808 את איי פיטקרן כאשר פיקד על הספינה לציד כלבי ים "טופז" (Topaz). מבין מורדי ה"באונטי" שהגיעו לאי ב-1790 ומצאו בו מקלט נותר אז בחיים מלח אחד בלבד, ג'ון אדמס, ובשמו הבדוי אלכסנדר סמית'.

## משפחתו
מייו נולד ב-9 במרץ 1774 בננטקט, מסצ'וסטס, בנם השני של וויליאם פולג'ר ורות קופין. בני משפחתו היו קווייקרים אמידים, שעסקו בציד לווייתנים. הוא היה בן דוד מדרגה שלישית של בנג'מין פרנקלין מצד אביו. מייו נישא לדודניתו, מרי ג'וי, ב-7 במרץ 1798 בננטקט. כמו כן היה דודה של פעילת זכויות הנשים לוקרישה קופין מוט (Lucretia Coffin Mott), בתם של אחותו אנה פולג'ר ובעלה תומאס קופין.

פולג'ר ומשפחתו היגרו אל קנדול, אוהיו, ב-1813. ב-1828 נתמנה למנהל הדואר הראשון של שכונת מסיליון באוהיו, ומת באותה שנה ב-1 בספטמבר.

נכדו של פולג'ר, ויליאם מייו פולג'ר (1844 - 1928) שירת בצי האמריקני והגיע לדרגת סגן אדמירל.

## הגילוי מחדש של איי פיטקרן
מייו פולג'ר פיקד על האונייה "טופז" שיצאה מבוסטון ב-5 באפריל 1807 למסע ציד כלבי ים. הם גילו מחדש את איי פיטקרן ב-6 בפברואר 1808. מבין מורדי ה"באונטי" שהסתתרו באי והתיישבו בו, נותר בחיים רק ג'ון אדמס. "טופז" נשארה באי עשר שעות בלבד.

## הכרונומטר של ה"באונטי"
אדמס מסר לידי קפטן פולג'ר את מצפן האזימות של ה"באונטי" ואת הכרונומטר הימי שלה, שנבנה על ידי לקרום קנדול (Lacrum Kendall). הכרונומטר, שכינויו K2, תוכנן על ידי ג'ון הריסון. הוא נלקח על ידי המושל הספרדי של איי חואן פרננדז. לימים רכש אותו ספרדי בשם קסטילו (Castillo). לאחר מותו מסרה משפחתו את הכרונומטר לידי קפטן הרברט מאוניית הוד מלכותו "קליופי", שהעביר אותו ב-1840 לערך למוזיאון הבריטי. כיום נמצא הכרונומטר במוזיאון הימי הלאומי, בגריניץ', לונדון.

## דוחות על הגילוי מחדש
פולג'ר דיווח לצי המלכותי הבריטי על הגילוי מחדש של האי ב-1808. הדוח שכתב הגיע לידי האדמירליות הבריטית ב-14 במאי 1809, ופורסם ב-Quarterly Review ב-1810. קפטן פולג'ר סיפר על גילוי האי גם לידידו קפטן אמסה דלאנו (Amasa Delano), שפרסם את סיפור המעשה בספרו *A Narrative of Voyages and Travels* שראה אור ב-1817. תיאור זה נכלל גם ברומן "האי פיטקרן" שכתבו צ'ארלס נורדהוף וג'יימס נורמן הול.

## קישורים חיצוניים


* Mayhew Folger's account of meeting the Bounty descendants
* The Quarterly Review article of 1810
* Book by Nordoff and Hall which includes Folger's account of the rediscovery
* The Larcum Kendall Bounty Watch in the National Maritime Museum

## הערות שוליים

קטגוריה:אמריקאים ילידי מסצ'וסטס
קטגוריה:ימאים אמריקאים
קטגוריה:פיטקרן
קטגוריה:אמריקאים שנולדו ב-1774
קטגוריה:אמריקאים שנפטרו ב-1828
זילברברג

זילברברג ( גרמנית: **Silberberg**) הוא שם משפחה יהודי אשכנזי. מקורו בשפה הגרמנית ומשמעותו הוא "הר כסף".
החוג הישראלי לכלבי רוח

**החוג הישראלי לכלבי רוח** הוא אחד מחוגי הגזע הוותיקים בהתאחדות הישראלית לכלבנות. החוג הוא עמותה רשומה, שמטרתה לקדם ולטפח את כל גזעי כלבי הרוח בישראל, ובמיוחד את גזע הסלוקי המדברי המקומי. החוג מנוהל על ידי מתנדבים, באמצעות ועד שנבחר באספה כללית שנתית.

## היסטורית החוג
החוג נוסד ב-1968. באותה עת היו בארץ רק כלבי סלוקי מקומיים וכלבי אפגאנים מיובאים (מבית הגידול Turkuman).
בתחילת שנות ה-70 הגיעו גזעי כלבי רוח חדשים: גרייהאונדים הגיעו משווייץ ואנגליה, וויפטים מהולנד, מאנגליה ומארצות הברית. בורזוי מגרמניה ומאנגליה. הכלב הפרעוני, הגרייהאונד האיטלקי והוולפהאונד האירי הגיעו בשנות ה-80, ומגזעים אלו רק הגרייהאונד האיטלקי הקטן זכה לפופולריות.
גל העלייה הגדול מרוסיה בשנות ה-90 הביא עמו הרבה כלבי בורזוי, אולם גידולם של אלה ירד בהתמדה כעבור עשור.

## גזעי החוג
* גרייהאונד
* גרייהאונד איטלקי
* בורזוי
* אפגני
* סלוקי
* וולפהאונד אירי
* ויפט
* אזאואק

ממוזער|זוכים ומתרחבים
## פעילות החוג
* החוג מקיים כשלוש תערוכות בשנה, בנוסף להשתתפות בתערוכות רב גזעיות שעורך ההי"ל.
* החוג מעודד רישום וקעקוע מספר סידורי של כל כלבי הסאלוקי המדבריים.
* מדי פעם נערכים אירועים חברתיים לחברי החוג.
* אימוני ריצה (מרוץ כלבים) גם הם חלק מפעילות החוג.
* חוג עורך רשימת המלטות מסודרת ע"פ ניתן ליצור קשר עם המגדלים.

## קישורים חיצוניים

* 

כלבי רוח
Open Sound System

**Open Sound System** היא מערכת ליצירת ולכידת קול במערכות הפעלה דמויות יוניקס שונות, מערכות כאלה הן סולאריס ו-FreeBSD. 
בעבר שימשה בתפקיד זה גם בליבת לינוקס. לעיתים משתמשים במונח הזה גם לממשק שהמערכת חושפת לתוכניות.

המערכת נכתבה במקור כמערכת לניהול הקול של ליבת לינוקס. גרסתה הראשונה נכתבה כבר בשנת 1992 על ידי הפיני הנו סבולינאן והפכה למערכת הקול הסטנדרטית בליבת לינוקס. בהמשך החליט סבולינאן למסחר את התוכנה: הוא הקים את חברת 4Front Technologies ב-1996, ויצר גרסה קניינית של מערכת OSS. הגרסה הקניינית סיפקה את אותו הממשק לתוכניות, אולם תמכה במגוון רחב יותר של התקני תוכנה ומערכות הפעלה. החל מגרסה 2.5 הוחלפה מערכת הקול בליבת לינוקס בALSA.

ב־14 ביוני 2007 פרסמה חברת 4Front את גרסה 4 של התוכנה. עבור גרסה זו פורסם קוד המקור של הגרסאות ללינוקס, סולאריס ו־SCO UnixWare. בתחילת 2008 היא שחררה גרסה גם עבור FreeBSD.

## רישיון
חברת 4Front מחזיקה את כל הבעלות על קוד המקור. היא מפרסמת גרסאות קנייניות למגוון פלטפורמות דמויי יוניקס. בנוסף לכך קוד המקור מופץ תחת ארבעה רישיונות אפשריים:
* GPL (גרסה 2) - עבור משתמשי לינוקס.
* BSD (שני סעיפים) - עבור משתמשי FreeBSD.
* CDDL - עבור משתמשי סולאריס.
* רישיון קנייני - ללקוחות מסחריים.

## ממשק
מערכת OSS תוכננה לפי העיקרון היוניקסי ש"כל דבר צריך להיות קובץ". כל התקן קול מיוצג על ידי קובץ התקן (לדוגמה: /dev/dsp. אפשר לנגן קובץ על ידי כתיבתו לקובץ ההתקן

```bash
$ cat </dev/dsp >recording.au
```


ולהקליט על ידי קריאה מקובץ ההתקן:

```bash
$ cat sound_file.au >/dev/dsp
```

אולם בפועל עבודה עם התקן הקול דורשת הכנה - לדוגמה הגדרת קצב הדגימה ופרמטרים אחרים של הדגימה, נעשים דרך ioctl.

## פיתוח
הפיתוח נעשה כולו על ידי מהנדסי החברה, אולם מאגרי מרקוריאל של קוד המקור זמינים באתר סורספורג'.

## מימושים אחרים
* המימוש החלופי בליבת לינוקס (OSS/Free) נזנח, כאמור, לאחר גרסה 2.4.
* מערכת הקול הסטנדרטית בסולאריס, Boomer, מבוססת על OSS גרסה 4.
* מערכת הקול הסטנדרטית של FreeBSD היא מימוש עצמאי של ממשק OSS.
* מערכות הפעלה אחרות: לינוקס, NetBSD ו־OpenBSD מספקות ממשק תאימות לממשק OSS שממומש על ידי מערכות הקול הטבעיות של מערכות ההפעלה האמורות.

## ראו גם
*ALSA

## קישורים חיצוניים
* 
* דף הבית של התוכנה
* אתר המפתחים
* תיעוד של הגרסה החופשית ללינוקס (OSS/Free) מאתר linux.org.uk (בארכיון האינטרנט)

## הערות שוליים

קטגוריה:מערכות הפעלה דמויות יוניקס
משחק הפיראטים

בתורת המשחקים, **משחק הפיראטים** הוא סיטואציה המתארת דילמה של חלוקת שלל משותף בין כמה צדדים. תחת ההנחה שכל השחקנים במשחק הם רציונליים ומעוניינים אך ורק במיקסום רווחיהם האישיים. התוצאות המתקבלות במשחק הפיראטים יכולות להיחשב מפתיעות ואף נוגדות את האינטואיציה הראשונית שעולה לשמע תיאור המשחק. המשחק הוא גרסה של משחק האולטימטום כשזה מורחב ליותר משני שחקנים. דרך מקובלת לניתוח משחק הפיראטים היא אינדוקציה לאחור.

## תיאור המשחק
נתונה קבוצה של חמישה פיראטים. הפיראטים מסומנים באותיות \ A, B, C, D, E . הפיראטים השיגו שלל משותף של 100 מטבעות זהב ועליהם להחליט על דרך לחלקם (לא ניתן לחלק מטבע בודד). כל הפיראטים הם רציונליים ומעוניינים להגדיל את הנתח האישי שלהם בחלוקה ככל הניתן.
על קבוצת הפיראטים מוגדר סדר מלא חזק כך ש-\ E , כלומר הפיראט המסומן ב-\ A  בכיר יותר מזה המסומן ב-\ B , \ B  בכיר יותר מ-\ C  וכך הלאה.

המנגנון שלפיו מכריעים הפיראטים כיצד יחלקו את שללם הוא כדלקמן - הפיראט הבכיר מציע חלוקה של השלל. כל הפיראטים, כולל מציע ההצעה, עורכים הצבעה כדי להחליט האם לקבל את הצעת החלוקה או לא. אם ההצעה זכתה ברוב או נותרה בתיקו ההצעה מתקבלת. במידה ולא - הפיראט המציע מושלך מן הסיפון אל מותו והפיראט הבכיר מבין הנותרים מציע הצעת חלוקה משלו.
כאמור, הפיראטים מונעים אך ורק על ידי אינטרסים אישיים ואינם משתפים בהחלטתם שיקולים אלטרואיסטיים. אין להניח שהפיראטים יכבדו הסכמה כלשהי מלבד הכללים הבסיסיים שתוארו לעיל.

## פתרון המשחק
ניתן היה לצפות שהפיראט הבכיר A, יציע הצעה שתקנה לו חלק קטן מהרווח כדי להבטיח לעצמו שחבריו לא יצביעו נגדו מתוך מטרה להקטין את הקבוצה החולקת ברווח. בפועל, התוצאה המתקבלת שונה.
נתבונן תחילה במקרה שבו נותרו שני פיראטים בלבד - D ו- E. במקרה כזה יציע פיראט D חלוקה של 100 מטבעות לו ו-0 מטבעות לפיראט E היות שגם תיקו יספיק כדי לקבל את הצעת החלוקה ולכן אין לפיראט D כל סיבה להתחשב בפיראט E.
לאחר שברור לנו מה תהיה השתלשלות העניינים בקבוצה של שני פיראטים, ניתן לבחון מה תהיה התוצאה כאשר יוותרו הפיראטים D, E ו- C. במקרה זה, פיראט C יודע שכל רווח גדול מאפס שיוצע לפיראט E יתקבל על ידו היות שאם תידחה הצעתו של פיראט C הרי שפיראט E יוותר לחסדו של פיראט D שלא מתכוון לתת לו מאומה. לאור זאת, פיראט C מציע לעצמו 99 מטבעות, לפיראט D מוצעות 0 מטבעות ולפיראט E - מטבע אחת. שיקול דומה מראה שפיראט B יציע לפיראט D מטבע אחת, לשני הנותרים 0 ולעצמו - 99 מטבעות ואילו פיראט A יציע ל-C ו-E מטבע אחת, לשניים האחרים - 0 מטבעות ולעצמו - 98.

**הערה - ** לכאורה, פיראט A יכול להציע מטבע אחת לכל צמד שיבחר מארבעת הפיראטים ועדיין לקבל תוצאת תיקו בהצבעה. עם זאת, אם נוסיף למערכת השיקולים של הפיראטים את ההנחה שבהינתן רווח זהה בשני פתרונות (במקרה שלנו, הרווח הוא מטבע אחת) כל פיראט יעדיף את הפתרון שיאפשר היפטרות מכמה שיותר פיראטים. ועל כן, פיראט A צריך להציע לכל פיראט שהוא מעוניין לקבל את קולו רווח גדול יותר מזה שיציע לו כל פיראט אחר. תחת הנחה זו, הפתרון לעיל הוא פתרון יחיד.

## לקריאה נוספת
* הסבר על משחק הפיראטים בצורת הבסיסית וכן על אפשרויות להרחיבו למספר משתתפים גדול יותר, A classic game theory problem & more: the pirate puzzle.

קטגוריה:תורת המשחקים
החצנת התנהגות

**החצנת התנהגות,** **ביטוי בפעולה** או **הֶפְגֵּן** (באנגלית: "Acting out") הוא מונח מתחום הפסיכולוגיה המתייחס לביטוי התנהגותי של תוכן נפשי המצוי בקונפליקט בדרך של פעולה גופנית, במקום בדיבור. החצנת התנהגות קשורה למנגנוני הגנה ושליטה עצמית.

## תמצית הרעיון
במהותה של החצנת התנהגות עומדת הנטייה לפעול במקום לדבר או להיזכר. כאשר תוכן רגשי מסוים הוא מאיים או בלתי נסבל עבור הנפש, הוא מבקש לפרוץ ולהתבטא, וכך עשוי למצוא את ביטויו באמצעות פעולה.

החצנת התנהגות באה לידי ביטוי לעיתים כהתנהגות אנטי-חברתית, כגון התמכרויות לאלכוהול או סמים. היא יכולה להביע צורך בתשומת לב, בדרך כלל באופן לא מודע, למשל על ידי התפרצויות זעם או התנהגות מינית מוחצנת. לרוב, החצנת התנהגות היא פוגענית כלפי האדם או כלפי הסביבה, ועלולה למנוע מהאדם לפתח דרכי התמודדות יעילות יותר להתמודדות עם רגשותיו הקשים. במושג זה עושים שימוש בתחומי הקרימינולוגיה, הפסיכולוגיה וההורות.

החצנת התנהגות של רגשות מכאיבים עשויה להופיע במקום דרכים יעילות יותר להקלת המצוקה: דיבור, תרפיה, פסיכודרמה ועוד. פיתוח היכולת לבטא את הקונפליקטים של אדם בצורה בטוחה ומועילה הוא חלק חשוב של שליטה בדחפים והתפתחות אישית. 

החצנת התנהגות עשויה להתרחש בחיים היומיומיים, אך גם ביחסים טיפוליים בתחום בריאות הנפש. זיגמונד פרויד הדגיש את הקשר המשמעותי בין החצנת התנהגות לבין יחסי ההעברה המתפתחים בטיפול. הוא הניח כי את החצנת התנהגות המתרחשת בעת האנליזה, יש להבין במונחי ההעברה, גם אם ביטוי זה מתרחש מחוץ לחדר הטיפולים. החצנת התנהגות במקרים אלו תכוון פעמים רבות להכחשת רגשות ההעברה. 

פרויד כותב:

אוטו פניכל הוסיף כי החצנת התנהגות במהלך טיפול פותחת בפני המטפל אפשרות לתובנות רבות ערך, זאת לצד היותה ביטוי להתנגדות בהתנהגות המתמודדת רק עם המתרחש בהווה (התהליך הטיפולי), תוך הסתרת השפעת אירועי העבר.
גם הפסיכואנליטיקאי הצרפתי ז'אק לאקאן דיבר על "הערך המתקן" בהחצנת התנהגות.
פסיכואנליטיקאי אחר, היינץ קוהוט, אינו רואה בהחצנת התנהגות תוצרים של "חולשות אני וחוסר שליטה על דחפים" אלא צורך של אדם לבטא את עצמו באופן התנהגותי כדי לחזק את עולמו הסובייקטיבי. לפיו, יש לראות בהתפרצויות הקשורות להחצנת התנהגויות תוקפניות תוצרי פירוק של העצמי, אותם אין לפרש, אלא לחפש אחר הכישלון האמפתי של המטפל שהביא להתפרצותם.

## פרשנויות
הפרשנות והתגובה לאדם המבצע החצנת התנהגות הן תלויות הקשר, מצב, וקהל הנוכח בסיטואציה.

### הורות
התפרצויות זעם בגיל הילדות יכולות להתפרש כאפיזודות של החצנת התנהגות. עבור ילדים צעירים אשר טרם פיתחו יכולות תקשורת להבעת מצוקותיהם, החצנת התנהגות היא דרך יעילה להסב את תשומת לב ההורים לצורכיהם. באופן אידיאלי, ככל שילדים מתפתחים הם לומדים להחליף את הדרכים הללו לקבלת תשומת לב, באסטרטגיות תקשורתיות מקובלות חברתית ויעילות יותר. בגיל ההתבגרות, החצנת התנהגות יכולה להתבטא בצורת מרד: התנהגויות כמו עישון, גנבות ושימוש בסמים יכולות להתפרש כזעקה לעזרה. התנהגויות אלה, על סף העבריינות, יכולות לנבוע מתוך הצורך בהכלה מצד הורים או מצד דמויות משמעותיות אחרות. המתבגר עשוי להיראות הרסני ועלול גם להיות הרסני. התנהגות זו בגיל הנעורים יכולה לבטא את חוסר היכולת של הנער לווסת רגשות בדרך אחרת. 

### התמכרויות
בהתמכרויות, החצנת התנהגות יכולה להוות עבור המכור אשליה שהוא בשליטה.

### קרימינולוגיה
קרימינולוגים דנים בשאלה האם עבריינות נוער היא צורה של החצנת התנהגות, או שהיא משקפת קונפליקטים רחבים יותר הכרוכים בתהליך החיברות.

## קישורים חיצוניים
* ביטוי בפעולה ב"בטיפול.נט"

## הערות שוליים

קטגוריה:פסיכואנליזה